1984 (Orwell)
"1984" on 1949. aasta 8. juunil Ühendkuningriigis ilmunud George Orwelli düstoopiline romaan totalitaarsest tulevikuriigist. Romaan oli mõeldud hoiatama totalitarismiga kaasnevate ohtude eest. „1984“ on viimane Orwelli kirjutatud raamat. Eesti keeles ilmus see 1990. aastal Elias Treemani (Tõnis Arro, Tiit Kusnetsi ja Rünno Vissaku kollektiivne pseudonüüm) ja 2002. aastal koos „Loomade farmiga“ samas tõlkes autorite nimede all. Prantsuse ajaleht Le Monde valis selle 1999. aastal sajandi saja parima raamatu hulka.